Usman Mu'azu
Usman Mu'azu (a shekarar 1942–2008) ya kasance gwamnan soja na jihar Kaduna, Nijeriya daga watan Janairun shekarar 1984 zuwa watan Yunin shekarar ta 1988 a lokacin mulkin soja na Janar Muhammadu Buhari . 

An haifi Mu'azu a Kwoi, karamar hukumar Jaba, jihar Kaduna a shekarar 1942. Ya halarci makarantar Sakandire ta lardi, Zariya sannan ya halarci Cibiyar Gudanarwa, Jami'ar Ahmadu Bello, Zariya . Ya halarci kwalejin tsaro ta Najeriya, Kaduna, sannan ya samu karin horo a Yammacin Jamus da Amurka. Muazu ya yi aiki a wurare daban-daban a rundunar sojan sama ta Najeriya, ciki har da aiki a Kwamandan Sojojin Sama na Najeriya, Kwalejin Horar da Ma’aikata, Jaji da Kwalejin Horar da Umurni, Kaduna. Ya kasance mai kula da kamfanin jirgin sama na Najeriya da kuma Kwamandan Horar da Kwamandan Sojojin Sama, na Sojan Sama kafin a nada shi a matsayin gwamnan soja na Jihar Kaduna a watan Janairun  shekara ta 1984. 

Bayan ya bar ofis, rikici ya barke tsakanin Atyap da Hausawa a Zangon Kataf a shekara ta 1992 wanda a karshe ya yi sanadiyyar mutuwar mutane da dama. Muazu ya shugabanci wani kwamiti tare da Atyap bakwai da Hausa bakwai don ba da shawarar hanyoyin sasanta rikice-rikicen.  Shawara daya ita ce ƙirƙirar Atyap Chiefdom . Tun da aka aiwatar da matakan, ba a sake samun wani tashin hankali ba. 

Bayan dawowar mulkin dimokuradiyya a shekarar 1999, ya zama shahararren memba a Arewa Consultative Forum, wata kungiyar neman 'yan Arewa.  Mu'azu ya mutu a watan Mayu shekara ta 2008.

Manazarta 
 
Babban mutum ne, ya kasance Aljanna ta zama masaukinsa na karshe, Amin Abba Hassan.

Gwamnonin Jihar Kaduna